钦定古今图书集成/理学汇编/学行典/第247卷 > 安顺理
## 钦定古今图书集成/理学汇编/学行典/第247卷 > 安顺理

按《济南府志》：“安顺理，淄川人。性恬退，与人无竞。有里
人售田，得钱去，已复毒其妻，诟于门，即以田归之。仲
子令武强迎养官舍，问谳狱有平反则色喜，否则辍
食徬徨立。既受封章，一御辄却曰：‘食人之食者，受人
之事，乘人之车者，分人之忧。一田舍翁，何功于上，而
服此称封君十馀年，屋不加楹，田不加亩，而急人之
难，未尝以无为辞’。”其为长者行类如此。以子伸封文
林郎、河间知县，以子傅赠刑部员外郎，再以子伸赠
太仆寺少卿。